laion/Wikipedia-Exotic huggingface dataset:
ინარა მურნიეცე

ინარა მურნიეცე ( ლატვ. Ināra Mūrniece ; დ. 30 დეკემბერი, 1970 , რიგა ) — ლატვიელი ჟურნალისტი, პოლიტიკოსი და სახელმწიფო მოღვაწე. ყოფილი ლატვიის თავდაცვის მინისტრი (2022-2023). გაზეთ Latvijas Avīze-ს ჟურნალისტი (2011 წლამდე). 2007 წელს დაამთავრა ეკონომიკისა და კულტურის უმაღლესი სკოლა მთარგმნელის სპეციალობით. 2011 წელს აირჩიეს მე-11 სეიმის დეპუტატად ეროვნული ასოციაციის სიით „ყველაფერი ლატვიისთვის!“ — „სამშობლოსა და თავისუფლებისთვის/DNNL.“ გახდა ადამიანის უფლებათა და საზოგადოებრივ საქმეთა კომისიის თავმჯდომარე. 2014 წლის 4 ოქტომბერს აირჩიეს ლატვიის მე-12 სეიმში. 2014 წლის 4 ნოემბერს აირჩიეს ლატვიის სეიმის თავმჯდომარედ. 2022 წლის 14 დეკემბერს დაინიშნა ლატვიის თავდაცვის მინისტრად. 2023 წლის იანვარში იგი შეუთანხმდა უკრაინის თავდაცვის მინისტრ ალექსეი რეზნიკოვს უკრაინისთვის Stinger-ის საზენიტო-სარაკეტო სისტემების, თვითმფრინავების, ტყვიამფრქვევების, საბრძოლო მასალისა და ვერტმფრენების მიწოდებაზე. 2023 წლის მარტში სეიმმა მიიღო ოპოზიციის მოთხოვნა თავდაცვის მინისტრის თანამდებობიდან მურნიეცეს გადადგომის შესახებ ლატვიის არმიისთვის საკვების შესყიდვის სახელმწიფო კონკურსთან დაკავშირებით, მაგრამ მოთხოვნა არ დაკმაყოფილდა. მურნიეცემ ასევე ხაზგასმით აღნიშნა, რომ არც მან და არც სახელმწიფო მდივანმა ჯენის გარისონმა არ მოაწერეს ხელი ამ შესყიდვის ხელშეკრულებას. თავდაცვის მინისტრმა სიტყვით გამოსვლისას ასევე ხაზგასმით აღნიშნა, რომ ამ შესყიდვასთან დაკავშირებით მას ბევრი გაუგებარი კითხვა აქვს და ინსპექტირებაც დაწყებულია. ინარა მურნიეცე არ შეიყვანეს 2023 წლის 15 სექტემბერს შექმნილ ახალ კაბინეტში. ინარა დაქორწინებული იყო მე-12 სეიმის წევს ისტორიკოს და პოლიტიკოს რიტვარს იანსონსზე. წყვილს ჰყავს ქალიშვილი. მეუღლეები 2015 წელს დაშორდნენ. ინარა მურნიეცე დაჯილდოებულია თავადი იაროსლავ ბრძენის II ხარისხის ორდენით ( 2022 წლის 21 ოქტომბერი, უკრაინა ) — მნიშვნელოვანი პირადი დამსახურებისთვის სახელმწიფოთაშორისი თანამშრომლობის განმტკიცებაში, სახელმწიფო სუვერენიტეტისა და უკრაინის ტერიტორიული მთლიანობის მხარდაჭერისთვის, მნიშვნელოვანი წვლილისთვის უკრაინის სახელმწიფოს მსოფლიოში პოპულარიზაციისთვის. ↑ Министр обороны Латвии Инара Мурниеце пообещала поставить Киеву новую партию военной помощи, включая вертолёты. ↑ Аргументы недели.Депутат парламента Латвии Рамона Петравича: Недовольство народа растёт. ↑ Указ Президента Украины от 21 октября 2022 года № 734/2022 «О награждении орденом князя Ярослава Мудрого». ციტირების თარიღი: 2022-10-22
მარგარიტა ჯეპა

მარგარიტა ჯეპა(ალბ. Margarita Xhepa; დ. 2 აპრილი, 1932, ლიუშნია, ალბანეთის სამეფო) — ალბანელი თეატრისა და კინოს მსახიობი, ტირანის ეროვნული თეატრის დასის წევრი, ალბანეთის სახალხო არტისტი. ცნობილია, როგორც ალბანური კინოსა და თეატრის ერთ-ერთი დიდი ქალბატონი. მსახიობი კიდევ აგრძელებს თამაშს ფილმებში, მან შეასრულა ფირდუსის როლი ფილმში „Bolero në vilën e pleqve“, რომელიც გადაღებულია ფატოს კონგოლის ამავე სახელწოდების რომანის მიხედვით. მარგარიტა ჯეპა ეთნიკურად არომანიელია. დაიბადა ალბანეთის ქალაქ ლიუშნიაში ზოი და მარიე პრიფიტების ოჯახში. მარგარიტას დედა გარდაეცვალა, როდესაც ცხრა წლის იყო. ადრეული ასაკიდანვე უყვარდა ალბანური პოეზია და საკუთარი სკოლკის მასწავლებელმა უბიძგა, რომ შესულიყო სამსახიობი წრეზე და დაეწყო სამსახიობო კარიერა. ამას დაემთხვა ისიც, რომ ლუშნიის კულტურის ინსტიტუტის იმ დროისათვის ყველაზე ცნობილი დრამის მასწავლებელი გეზიმ ლიბოჰოვა ადგილობრივ სკოლებში ახალგაზრდა რუსი გოგონას როლის შესასრულებლად ეძებდა მსახიობს. როგორც კი დაინახა ჯეპა, მაშინვე აირჩია იგი ქერა თმებისა და ცისფერი თვალების გამო. სპექტაკლი საკმაოდ წარმატებული აღმოჩნდა და მისი პრემიერა ალბანეთის სხვა ქალაქებში, ფიერში და ბერატშიც კი გაიმართა. საჯარო სკოლის დასრულების შემდეგ მან სწავლა დაიწყო ტირანის ხელოვნების სკოლაში დრამის ფაკულტეტზე. 1950 წელს დაასრულა ხელოვნების სკოლა და დაიწყო მუშაობა ტირანის თეატრში, რომელშიც იგი დაახლოებით 40 წლის განმავლობაში მცირე შესვენებებით გამოდიოდა, 1952-1957 წლების პერიოდში მან კარიერა გააგრძელა ესტრადის სცენაზე. თაატრში „Teatri Popullor“ მან ითამაშა დაახლოებით 150 როლი. თეატრის სცენაზე მან შეასრულა ანტონ ჩეხოვის, ფრიდრიხ შილერის, ნიკოლოზ გოგოლისა და სხვათა პიესები. კინოში მისი დებიუტი შედგა 1965 წელს, როდესაც ითამაშა ფილმში „Vitet e para“. მას შემდეგ მან ითამაშა 32 ფილმში. იგი პენსიაზე გავიდა 1989 წელს, მაგრამ ჯერ კიდევ არის ეროვნული თეატრის სამხატვრო საბჭოს წევრი. მას მიენიჭა ალბანეთის სახალხო არტისტის წოდება. მარგარიტა ჯეპას მე-19 საერთაშორისო თეატრალურ ფესტივალზე მიენიჭა „ევროპის მსახიობის“ („Actor Of Europe“) ჯილდო. საუკეთესო როლის შესრულებისთვის მთავარი, ერთ-ერთ ყველაზე მნიშვნელოვანი ჯილდო ბალკანეთის თეატრალურ სივრცეში მსახიობს ერგო რეჟისორ ლაერტ ვასილის სპექტაკლში „კონსტანტინი და დორუნტინა“ „ქალბატონი დედის“ როლის შესრულებისთვის. 1997 წელს ითამაშა ბერძნულ ფილმში „მშვიდობით“ (რეჟისორი ჯ. კორასი, კ. ვუპურასი). ფილმმა თესალონიკში ხმელთაშუა ზღვის საერთაშორისო კინოფესტივალზე მთავარი პრიზი მოიპოვა, ხოლო საპატიო პრიზი მარგარიტა ჯეპამ მიიღო. მარგარიტა ჯეპა კინოფილმების ინტერნეტ-მონაცემთა ბაზაში Margarita Xhepa[მკვდარი ბმული] at Kinemaja Shqiptare (in Albanian) ↑ Minoriteti Vllah/Arumun sq. State Committee on Minorities. დაარქივებულია ორიგინალიდან — 20 ივნისი 2017. ციტირების თარიღი: 16 January 2022. ↑ Diva Margarita Xhepa (24 June 2018).
მერიპილუსი

მერიპილუსი (ლათ. Meripilus) — ბაზიდიუმიანი სოკოების გვარი მერიპილუსისებრთა ოჯახისა, რომელიც მოიცავს მხოლოდ 6 სახეობას. ევროპაში გავრცელებულია მხოლოდ ერთი სახეობა. ნაყოფსხეული შედგება ძირში ერთმანეთთან შეზრდილი დიდი ზომის მარაოსებრი ქუდებისგან. იზრდება მკვდარ მერქანზე ან ფოთლოვანი და წიწვოვანი ხეების ფესვებზე. მასში შემავალი ექვსივე სახეობა საპროტროფია — მერქნის დამღუპველია და იწვევს მის ლპობას; აინფიცირებს ცოცხალი ხის ქსოვილებს, ხოლო შემდგომ ანადგურებს მათ. ტიპური სახეობაა გიგანტური აბედა. გვარი განსაზღვრული იქნა ფინელი მიკოლოგის პიტერ ადოლფ კარსტენის მიერ 1882 წელს. Meripilus applanatus Corner (1984) Meripilus giganteus (Pers.) P.Karst. (1882) Meripilus maculatus Corner (1984) Meripilus sumstinei (Murrill) M.J.Larsen & Lombard (1988) Meripilus tropicalis Guzmán & Pérez-Silva (1975) Meripilus villosulus Corner (1984) შეგიძლიათ იხილოთ მედიაფაილები თემაზე „მერიპილუსი“ ვიკისაწყობში. მერიპილუსი MycoBank-ზე (ინგლისური) ↑ Meripilus P. Karst. 1882. MycoBank. International Mycological Association. ციტირების თარიღი: 2011-02-07. ↑ P. A. Karsten: „Meripilus” în: „Bidrag till kännedom af Finlands Natur och Folk”, vol. VIII, Editura Finska Litteratursälskapets tryckery, Helsingfors 1882, p. 33 ↑ 3.0 3.1 3.2 Corner, E.J.H. (1984). Ad Polyporaceas II & III, Beihefte zur Nova Hedwigia. Lubrecht & Cramer, გვ. 187; 202–203.
თრუსო (მრავალმნიშვნელოვანი)

საკუთარი სახელი თრუსო შეიძლება აღნიშნავდეს: თრუსოს უღელტეხილი — უღელტეხილი საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარეში, ყაზბეგის მუნიციპალიტეტში; თრუსოს ხეობა — მდინარე თერგის ხეობა კავკასიონის ჩრდილოეთ კალთაზე.
ენაგეთის ეკლესია

ენაგეთის ეკლესია — არქიტექტურული ძეგლი თეთრიწყაროს მუნიციპალიტეტის სოფელ ენაგეთში, სოფლის ჩრდილოეთით, 2 კილომეტრში. ენაგეთის ეკლესია დარბაზული ტიპისაა, ნაგებია ნატეხი ქვით დუღაბზე. წყობა არეულია. ტაძრის დასავლეთი ნაწილი თითქმის საძირკველის დონეზეა დანგრეული. 0.8 მეტრის სიგანის შესასვლელი სამხრეთი კედლის დასავლეთ ნაწილშია გაჭრილი. სარკმლებიდან ამჟამად მხოლოდ აღმოსავლეთისაა შემორჩენილი, რომელიც შიგნიდანაც და გარედანაც სწორკუთხაა. გაშლილი ნახევარწრის ფორმის აფსიდა 30 სანტიმეტრის სიგანის მხრითაა გამოყოფილი დარბაზისგან. საკურთხეველში სარკმლის ორივე მხარეს თითო სწორკუთხა ნიშია გაკეთებული. საკურთხეველი სფერული კონქით სრულდება. საკმაოდ განიერი ეკლესიის კამარის ჩამოქცევის ერთ-ერთი მიზეზიც სავარაუდოდ ეს უნდა ყოფილიყო. ტაძრის სამხრეთის კედლის აღმოსავლეთ კიდეში შერჩენილია მარტივად ნათალი ქვის ლავგარდანი.  კულტურული მემკვიდრეობის პორტალი, № 45674
Very (ალბომი)

Very — ინგლისური სინთპოპ-დუეტ Pet Shop Boys-ის მეხუთე სტუდიური ალბომი, რომელიც გამოვიდა 1993 წელს. მსოფლიო მასშტაბით გაიყიდა მისი 4 მილიონი ასლი. Very-ზე სიმღერები ორიენტირებულია უფრო მეტად საცეკვაო მუსიკაზე, ვიდრე ეს იყო წინა ალბომზე, Behaviour. ამავე პერიოდში ნილ ტენანტი უფრო ღიად საუბრობდა თავის სექსუალურ ორიენტაციაზე. ეს ალბომი ითვლება ჯგუფის კომერციულად ყველაზე წარმატებულ ნამუშევრად. აქედან გამოცემული ხუთი სინგლი მოხვდა ბრიტანული სინგლების 20-ეულში. ამ სინგლებიდან ყველაზე წარმატებული იყო Go West. ალბომის შეზღუდული რაოდენობით გამოცემულ ვერსიას თან ახლავს მეორე დისკი Very Relentless. მასზე მოთავსებულია ექვსი სიმღერა, რომელიც ექსპერიმენტულიც და ინსტრუმენტულიც არის. 1994 წელს დაგეგმილი იყო მათი გამოცემა სრულყოფილი ალბომის სახით (ახალ სიმღერებთან ერთად), მაგრამ პროექტი იქცა Disco 2-ად. ეს ექვსი სიმღერა არც ერთ სხვა დისკზე არ არის შეტანილი, გარდა სიმღერისა Forever in love, რომელიც ჩაწერილია დისკზე Very/Further Listening 1992-1994. ალბომის ორიგინალურ გამოცემაზე გამოსახული რგოლები ამოტვიფრული იყო (როგორც საბავშვო კონსტრუქტორებში). Very კვლავ გამოიცა 1996 წელს, ამჯერად სტანდარტული ყდით, რომელზეც უბრალოდ გამოსახული იყო პირველი ვერსიის ყდა. ალბომის 2001 წლის გამოცემაში დამატებული სინგლების B-გვერდები. 2000 წელს ჟურნალმა Q ალბომს მიანიჭა #91 ადგილი ყველა დროის საუკეთესო ბრიტანული ალბომების ასეულში. Can You Forgive Her? – 3:53 I Wouldn't Normally Do This Kind of Thing – 3:03 Liberation – 4:05 A Different Point of View – 3:26 Dreaming of the Queen – 4:19 Yesterday, When I Was Mad – 3:55 The Theatre – 5:10 One and One Make Five – 3:30 To Speak Is a Sin – 4:45 Young Offender – 4:49 One in a Million – 3:53 Go West (კრის ლოუს დამალული სიმღერა „Postscript (I Believe in Ecstasy)“ 7:07-ზე, ხანგრძლივობა - 1:15) – 8:21 Relentless - დამატებითი დისკი My Head Is Spinning – 6:33 Forever in Love – 6:19 KDX 125 – 6:25 We Came from Outer Space – 5:24 The Man Who Has Everything – 6:01 One Thing Leads to Another – 6:24 Go West (1992 წლის სინგლის მიქსი) – 9:09 Forever in Love – 5:44 Confidential (ტინა ტერნერის სიმღერის დემო ვერსია) – 4:47 Hey, Headmaster – 3:06 Shameless – 5:04 Too Many People – 4:25 I Wouldn't Normally Do This Kind of Thing (სინგლის ვერსია) – 4:45 Violence (Haçienda ვერსია) – 5:00 Falling (კაილი მინოუგის სიმღერის დემო ვერსია) – 4:38 Decadence – 3:55 If Love Were All – 3:00 Absolutely Fabulous (სინგლის ვერსია) – 3:46 Euroboy – 4:30 Some speculation – 6:34 Yesterday, When I Was Mad (სინგლის ვერსია) – 4:01 Girls & Boys (რიო დე ჟანეიროს კონცერტიდან) – 4:55 ნილ ტენანტი კრის ლოუ ↑ ერლეუაინი, სტივენ თომას. Very – Pet Shop Boys. Allmusic. Rovi Corporation. ციტირების თარიღი: 5 August 2007. ↑ Christgau, Robert. CG: Pet Shop Boys. robertchristgau.com. ციტირების თარიღი: 13 July 2008. ↑ Considine, J. D.. (25 November 1993) Pet Shop Boys: Very. Rolling Stone. Wenner Media. დაარქივებულია ორიგინალიდან — 1 მარტი 2009. ციტირების თარიღი: 29 August 2007.
სუხჩის ღვთისმშობლის ტაძარი

სუხჩის ღვთისმშობლის ტაძარი— არქიტექტურული ძეგლი ხონის მუნიციპალიტეტის სოფელ სუხჩაში. ეკლესია დარბაზულია მდებარეობს სოფლის სასაფლაოზე, შემაღლებულ ბორცვზე. ნაგებობა ორსაფეხურიან ცოკოლზეა აღმართული. სამშენებლო მასალად გამოყენებულია შირიმის ქვა. გარეთა კედლის პერანგი შედარებით დიდი კვადრებითაა ნაშენი. ეკლესიის ლავგარდანი პროფილირებულია და მისი ზედა ნაწილი რომბებითაა მორთული. ძეგლი გამოირჩევა დახვეწილი არქიტექტურული ფორმებითა და პროპორციებით. ეკლესია გადახურული იყო კრამიტით, ამჟამად სახურავი დაცურებულია და მცენარეებითაა დაფარული. ეკლესიას სამი შესასვლელი აქვს, ამათგან სამხრეთისა და ჩრდილოეთის კარები ერთ ღერძზეა მოქცეული. სამივე კარი შიგნიდან არქიტრავულია, ხოლო გარედან ტიმპანითაა დასრულებული. ინტერიერი გამოირჩევა მაღალი, აზიდული პროპორციებით. სივრცე გადახურულია ერთიანი ცილინდრული კამარით. ნაგებობა გეგმით წაგრძელებულ სწორკუთხედს წარმოადგენს. იგი აღმოსავლეთით ბოლოვდება უმხრებო, ბრტყელი აბსიდით. საკურთხეველი ერთი საფეხურითაა ამაღლებული, კედლის ჩრდილო ნაწილში კვადრატული ნიშია დატანებული. სამხრეთ და ჩრდილოეთ კედლის აღმოსავლეთ ნაწილებშიც ნიშებია მოქცეული. ამათგან ჩრდილოეთისა - თაღოვანია. შიდა სივრცე განათებულია ოთხივე კედელში გაჭრილი თითო სარკმლით. ჩრდილოეთი სარკმელი გადაკეთებულია, ხოლო დანარჩენი სამი - შიგნიდან თაღოვანია. ცილინდრული კამარა სამი საბჯენი თაღითაა შემაგრებული. თაღები შეკიდულია და პროფილირებულ კაპიტელებს ეყრდნობა. უნდა აღინიშნოს სამხრეთ და ჩრდილო კედლებში, სარკმლების ქვემოთ კედლის წყობაში დატანებული რელიეფური ქვები, რომლებზედაც ბიბლიური სცენებია გამოსახული. ორივე ქვა მართკუთხა ფორმისაა და გარშემო ორნამენტული ჩუქურთმიანი არშია შემოუყვება. ჩრდილოეთის ქვაზე გამოსახულია ორი სცენა, ერთია ამაღლების კომპოზიცია, მეორეს გარკვევა ძნელია. ქვას აქეთ-იქით ჩუქურთმიანი პატარა პილასტრები საზღვრავს. სამხრეთ ქვაზე ორი კომპოზიციაა. ერთი ჯვარცმა — მეორეს გარკვევა ასევე ჭირს. რელიეფები ძალზე საინტერესოა და ისინი ცალკე შესწავლის საგანს წარმოადგენენ. ეკლესიის აღმოსავლეთი და ჩრდილოეთი ფასადები სადაა, ხოლო სამხრეთისა და დასავლეთისა ყურადღებას იპყრობს. დასავლეთი სარკმლის მაღლა მართკუთხა ფორმის ქვაა წყობაში ჩასმული. მასზე ჯვარია გამოსახული, ჯვრის მაღლა კი მრგვალი რელიეფური წნულია. აღსანიშნავია სამხრეთი ფასადი, კერძოდ კარის ტიმპანისქვა, რომლის ცენტრში ორი, ერთმანეთის გვერდზე მდგომი ხელგაშლილი ფიგურაა, მათ შორის კი ადამიანის თავია გამოსახული. ფიგურების გარშემო მცენარეული ორნამენტებია. ეკლესია დამაკმაყოფილებელ მდგომარეობაშია, მხოლოდ სახურავია დაცურებული და მცენარეებითაა დაფარული.  კულტურული მემკვიდრეობის პორტალი, № 9724
შინო (მრავალმნიშვნელოვანი)

შინო შეიძლება აღნიშნავდეს: შინო — მთა საქართველოში, ყაზბეგის მუნიციპალიტეტში; შინო — მყინვარი საქართველოში, ყაზბეგის მუნიციპალიტეტში.
პრეისკურანტი

პრეისკურანტი, პრაისკურანტი (გერმ. preiskurant < preis — „ფასი“ და ფრანგ. courant — „მიმდინარე“), პრაის-ლისტი (ინგლ. price list < preis — „ფასი“ და list — „სია“) — გასაყიდი საქონლის ფასების სისტემატიზებული ცნობარი (ტარიფი) საქონლისა და მომსახურების ჯგუფებისა და სახეების მიხედვით. განარჩევენ საცალო და საბითუმო ფასების პრეისკურანტს. პრეისკურანტი წარმოადგენს სიას, რომელშიც მოცემულია ნაწარმის (პროდუქციის) სახელწოდებები სტანდარტის ან ტექნიკური პირობების მიხედვით და მისი მარკა (შიფრი, მედელი, არტიკული), სტანდარტის ნომერი ან ტექნიკური პირობა იმის იმის აღნიშვნით, თუ ვინ დაამტკიცა და როდის, ნაწარმის მოკლე ტექნიკური დახასიათება, საზომი ერთეული და ფასი. მოქმედ ფასებზე კონტროლს ახორციელებს ფასწარმოქმნისა და კონტროლის განყოფილებები. ქართული საბჭოთა ენციკლოპედია, ტ. 8, თბ., 1984. — გვ. 184.
სევერიან ჭირაქაძე

სევერიან ჭირაქაძე (დ. 15 იანვარი, 1900, გოდოგანი — გ. 25 ნოემბერი, 1975, პარიზი) — ქართველი ემიგრანტი, პოლიტიკური მოღვაწე და ჟურნალისტი. სევერიან ჭირაქაძე დაიბადა 1900 წლის 15 იანვარს, სოფელ გოდოგანში. საშუალო განათლება მიიღო ქუთაისის ქართულ გიმნაზიაში, რის შემდეგაც თბილისის სახელმწიფო უნივერსიტეტი დაამთავრა. ჯერ კიდევ ქუთაისში სწავლის დროს ჩაება პოლიტიკურ მოძრაობაში და საქართველოს ეროვნულ–დემოკრატიული პარტიის ადგილობრივი ორგანიზაციის აქტიური წევრი გახდა. თბილისში გადმოსვლის შემდეგ კვლავ გააგრძელა ამავე პარტიაში მუშაობა, რის გამოც მრავალი დევნა, დატუსაღება და არალეგალური ცხოვრების სიდუხჭირე განიცადა. საბოლოოდ იძულებული გახდა ემიგრაციაში წასულიყო. იგი მეუღლესა და ვაჟიშვილთან ერთად დასახლდა საფრანგეთში. ემიგრაციაში ეწეოდა ფართო პოლიტიკურ და ჟურნალისტურ მოღვაწეობას. ეროვნულ-დემოკრატიული პარტიის ლიდერების – სპირიდონ კედიასა და ალექსანდრე ასათიანის – გარდაცვალების შემდეგ, იგი ელისე პატარიძესთან ერთად ხელმძღვანელობდა ამავე პარტიის საფრანგეთის ორგანიზაციას. როგორც ჟურნალისტი მოღვაწეობდა ემიგრანტულ ჟურნალ-გაზეთებში. იყო ჟურნალ "ახალი ივერიის" ერთ-ერთი რედაქტორი. მოგვიანებით თანამშრომლობდა "ივერიასთან", "კავკასიონთან", "ქართულ აზრსა" და "თავისუფლების ტრიბუნასთან". სევერიან ჭირაქაძე, ოჯახთან ერთად ცხოვრობდა ქალაქ ვალენტინეში (სოშოსთან ახლოს). მრავალი წლის განმავლობაში იყო სოშოს ქართული სათვისტომოს ხელმძღვანელი. გარდაიცვალა 1975 წლის 25 ნოემბერს, პარიზში. დასაფლავებულია ლევილის ქართველთა სასაფლაოზე. ქავთარაძე მ., სევერიან ჭირაქაძე (ნეკროლოგი) // მასალები ემიგრანტული პრესის მკვლევართათვის. - პარიზი, 1997. - გვ.151. შარაძე გ., ჟურნალი "ახალი ივერია" // ქართული ემიგრანტული ჟურნალისტიკის ისტორია : ტ. 2. - თბილისი, 2001. - გვ.510-655. სევერიან ჭირაქაძე | ქართველები უცხოეთში სევერიან ჭირაქაძის საფლავი ლევილის ქართველთა სასაფლაოზე
იუველირების კლანი

„იუველირების კლანი“ (უკრ. Клан ювелipiв) — 2015 წლის უკრაინული ტელესერიალი, რომლის რეჟისორია დიმიტრი გოლდმანი. ისტორია იწყება 1983 წლიდან, როცა ორი ახალგაზრდა მეგობარი, ქუთაისელი გიორგი მეტრეველი და პოლტაველი ბორის კრავეცი სამხედრო სამსახურის დამთავრების შემდეგ, ლვოვში მიდიან საიუველირო ხელოვნების შესასწავლად. მათი მეგობრობა დაპირისპირებაში გადაიზრდება, როდესაც ორივეს ერთი გოგონა შეუყვარდება. დაპირისპირება 20 წელიწადზე მეტი გრძელდება და განსაკუთრებით გამძაფრებულია იმ პერიოდში, როცა მათ შვილებს ერთმანეთი შეუყვარდებათ. სცენარის ავტორია ტატიანა გნედაში. სცენარით განსაზღვრული იყო 95 სერია, რომელიც 5 ნაწილადაა დაყოფილი. გადაღებები მიმდინარეობდა კიევში და კიევის ოლქში (სოფ. გორბოვიჩი). ლვივი ფილმში წარმოდგენილია ქუჩებისა და პანორამების სახით. „იუველირების კლანის“ კადრებში მოხვდა ძალიან ძვირფასი, ექსკლუზიური სამკაულები. სულ მსახიობებს გადაღებების დროს ეკეთათ 800 ათასი დოლარის ღირებულების ძვირფასეულობა. სამკაულები გადასაღებ მოედანზე შავი ყუთით და დაცვის თანხლებით მიჰქონდათ. ნაკეთობები დამზადებული იყო ოქროსგან, იშვიათი ქვებითა და ბრილიანტებით მოჭედილი. ინდუსტრიული სატელევიზიო კომიტეტის მონაცემებით, სერიალმა „იუველირების კლანი“ პირველ კვირაში მოიპოვა რეიტინგი 2,97%. სერიალებს შორის კი ორი კვირა მეექვსე ადგილი ეჭირა. უკრაინელი ჟურნალისტისა და მწერლის, ანდრეი კოკოტიუხის აზრით, „იუველირების კლანი“ აქტუალური უკრაინული სერიალია. აქტუალობაში ის მოიაზრებს ახალ მეთოდებს განვითარებაში, ორიგინალურ სიუჟეტს, უკრაინული ტოპონიმების გათვალისწინებას და უკრაინული ენის გამოყენებას რუსულთან ერთად. ნატალია დენისნკო — ზოია მოვჩანი ანდრეი ფედინჩიკი — თემურ მეტრეველი კონსტანტინე დანილიუკი — ბორის კრავეცი ვიაჩესლავ დოვჟენკო — გიორგი მეტრეველი დიმიტრი გოლდმანი — სერგო მეტრეველი, გიორგის მამა ვალერია ხოდოსი — ელენა მეტრეველი სვეტლანა ზელბერტი — ევგენია კრავეცი ვიტა სმაჩელიუკი — მარგო/მარტა გრაციანი ელიზავეტა ზაიცევა — ნატალია კრავეცი ალექსანდრე პისკუნოვი — მიხეილ მეტრეველი ლილია იაცენკო — გაბრიელა მეტრეველი ალექსეი ჩერევატენკო — ვასო დოლიძე გლებ მაციბორა — პავლიკ მოვჩანი დიმიტრი სურჟიკოვი — ანატოლი მოვჩანი ანა ლებედევა — ლუბა მოვჩანი ირინა დოროშენკო — პარასკა კრავეცი, ბორისის დედა მიხეილ დოსენკო — ნიკოლაი პავლენკო ანა ადამოვიჩი — კატია გრაციანი „იუველირების კლანი“ — კინოფილმების ინტერნეტ-მონაცემთა ბაზა (ინგლისური) Клан Ювелиров на Киносайт Лайт ↑ Юлия Кацун. Сериал "Клан ювелиров": Актеры носят на себе украшений на $800 тысяч! დაარქივებული 2015-10-04 საიტზე Wayback Machine. "Комсомольская правда в Украине", 12.08.2015 ↑ Игры с долей. День Независимости, победа Усика, старт нового сезона на СТБ и «Новом канале» ↑ «Клан ювелірів» як приклад актуального українського серіалу დაარქივებული 2015-09-04 საიტზე Wayback Machine. "Телекритика", 02.09.2015
თურქეთის ეროვნული საფეხბურთო ნაკრები

თურქეთის ეროვნული საფეხბურთო ნაკრები — ფიფასა და უეფას წევრი ნაკრები. წარმოადგენს თურქეთს საერთაშორისო არენაზე. 2002 წელს მოიპოვა ბრინჯაოს მედალი მსოფლიო ჩემპიონატზე. თურქეთის ფეხბურთის ფედერაციის საიტი (ინგლისური) (თურქული) თურქეთის ეროვნული საფეხბურთო ნაკრები Twitter-ზე
ევანგელური ეკლესია სიცოცხლის სიტყვა

ევანგელური ეკლესია სიცოცხლის სიტყვა ― პროტესტანტული მიმართულების ეკლესია. დაარსდა 1983 წლის 24 მაისს, შვედეთში, ქალაქ უფსალაში. მისი დამაარსებელია ულფ ეკმანი. თავდაპირველად ეკლესიას 20 წევრი ჰყავდა, მაგრამ ამჟამად შვედეთში ამ ეკლესიის მსახურებაზე 2000-მდე ადამიანი იკრიბება. ეკლესიამ გაიჩინა მიმდევრები მრავალ ქვეყანაში, ინგლისში, გერმანიაში, ნორვეგიაში, პოლონეთში, ჩეხეთში, ბალტიისპირეთის ქვეყნებში, თურქეთში, ავღანეთში, ისრაელში, სინგაპურში, ინდოეთში, ჩინეთში, აშშ-ში, საბჭოთა კავშირის დაშლის შედეგად წარმოშობილ ქვეყნებში, მათ შორის კავკასიაში. 1970-იან წლებში უფსალაში სტუდენტთა ჯგუფმა ბიბლიის შემსწავლელი წრე ჩამოაყალიბა. ამ ჯგუფის ერთ-ერთი წევრი იყო ულფ ეკმანიც. ის უფსალის უნივერსიტეტის ერთ-ერთი წამყვანი სპეციალისტი გახდა თეოლოგიაში. ეკმანი გამეგზავნა ოკლაჰომაში, ტულსას ბიბლიურ ცენტრში. ერთი წლის მუშაობის შემდეგ ის დაბრუნდა შვედეთში და 1983 წლის გაზაფხულზე დააარსა ეკლესია „სიცოცხლის სიტყვა“. მალე ეკლესიასთან ჩამოყალიბდა ბიბლიური სკოლა. 1985 წლიდან მორწმუნეთა მისონერული ჯგუფები დადიოდნენ საბჭოთა კავშირში. 1985-1989 წლებში მათ გაავრცელეს ბიბლია და სხვა რელიგიური ლიტერატურა საბჭოთა კავშირში. 1989 წელს ულფ ეკმანმა დიდი ძალისხმევა ჩადო „რუსეთის შიდა მისიის“ დაფუძნებაში. მან რუს პასტორებს და ლიდერებს ასამდე ვიდეომაგნიტოფონი და ტექნიკა გადასცა. 1993 წელს მოსკოვში გამოჩნდა პირველი მისიონერი უვე სვემბერგი. მან ჩამოაყალიბა 5-კაციანი ჯგუფი, რომელიც ნელ-ნელა იზრდებოდა და დიდი ბრძოლის შემდეგ გაატარეს რეგისტრაციაში. 1994 წელს სკოლამ 530 სტუდენტი მიიღო. ეკლესია აღიარებს წმინდა სამებას და ქრისტეს ღვთაებრივ ბუნებას. ეკლესიის ღვთისმსახურება არ განსხვავდება სხვა პროტესტანტული ეკლესიების მსახურებისთგან და შედგება ლოცვისგან, გალობისგან, წმინდა წერილის კითხვისგან და ქადაგებისგან. ეკლესია აღიარებს ნათლობის, ზიარების და ქორწინების საიდუმლოებს. არ იკრძალება ინტერკონფესიური ქორწინება. საქართველოში ეკლესია დაფუძნდა 1995 წელს მამუკა ჯებისაშვილის ხელმძღვანელობით. ეკლესია გაიხსნა ქარელის რაიონის სოფელ კეხიჯვარში. 1997 წელს თბილისში შედგა პირველი მღვდელმსახურება. ამჟამად ეკლესიის ცენტრი თბილისშია, არსებობს 14 რეგიონული საკრებულო ბათუმში, ქობულეთში, ზუგდიდში, გორში, გურჯაანში, თელავში და ა.შ. საქართველოში მას ათასამდე მიმდევარი ჰყავს. საქართველოში ეკლესიას ქალი პასტორებიც ჰყავს. თინიკაშვილი დ., ევანგელური ეკლესია „სიცოცხლის სიტყვა„ // „რელიგიები საქართველოში“, თბილისი: სახალხო დამცველის ბიბლიოთეკა, 2008. — გვ. 306-308, ISBN 978-9941-0-0902-0.
აშაღიშაჰინლერი

აშაღიშაჰინლერი (თურქ. Aşağışahinler) — სოფელი არჰავის რაიონში, ართვინის პროვინცია, თურქეთი. მდებარეობს ართვინიდან 85 კილომეტრში, ხოლო რაიონის ცენტრ არჰავიდან 9 კილომეტრში. 2020 წლის მონაცემებით სოფელში 85 ადამიანი ცხოვრობს. სოფლის ძველი ისტორიული, ქართული სახელწოდებაა ნაფშითი. ↑ Aşağı Şahinler Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Artvin Arhavi Aşağışahinler Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6.
გიუნეშლი (არჰავის რაიონი)

გიუნეშლი (თურქ. Güneşli) — სოფელი არჰავის რაიონში, ართვინის პროვინცია, თურქეთი. მდებარეობს ართვინიდან 85 კილომეტრში, ხოლო რაიონის ცენტრ არჰავიდან 9 კილომეტრში. 2020 წლის მონაცემებით სოფელში 71 ადამიანი ცხოვრობს. სოფლის ძველი ისტორიული, ქართული სახელწოდებაა ჯგიაზონა. ↑ Güneşli Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 27 Ekim 2018. ↑ Artvin Arhavi Güneşli Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6.
მურღულის რაიონი

მურღულის რაიონი — რაიონი თურქეთში, ართვინის პროვინციაში. ადმინისტრაციული ცენტრია ქალაქი მურღული. ფართობი 301 კმ²-ს შეადგენს, მოსახლეობა კი 6522 ადამიანია (2021 წ.) მურღულის რაიონში 11 სოფელი შედის: აქანთაში არდიჩლი ბაშქიოი ჩიმენლი დამარი ერენქიოი ქაბაჯა ქორუჯულარი ქიურე იოზმალი ფეთექი ↑ İlçe Belediyesi, Turkey Civil Administration Departments Inventory. Retrieved 30 January 2023. ↑ İl ve İlçe Yüz ölçümleri. General Directorate of Mapping. ციტირების თარიღი: 30 January 2023 ↑ Address-based population registration system (ADNKS) results dated 31 December 2021 tr (XLS). TÜİK. ციტირების თარიღი: 30 January 2023
დულგერლი (არჰავის რაიონი)

დულგერლი (თურქ. Dülgerli) — სოფელი არჰავის რაიონში, ართვინის პროვინცია, თურქეთი. მდებარეობს რაიონის ცენტრ არჰავიდან 24 კილომეტრში. 2020 წლის მონაცემებით სოფელში 109 ადამიანი ცხოვრობს. სოფლის ძველი ისტორიული, ქართული სახელწოდებაა პოტოჯური. ↑ Dülgerli Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Artvin Arhavi Dülgerli Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6.
ბაშქოი (არჰავის რაიონი)

ბაშქოი (თურქ. Başköy) — სოფელი არჰავის რაიონში, ართვინის პროვინცია, თურქეთი. მდებარეობს ართვინიდან 89 კილომეტრში, ხოლო რაიონის ცენტრ არჰავიდან 13 კილომეტრში. 2020 წლის მონაცემებით სოფელში 154 ადამიანი ცხოვრობს. სოფლის ძველი ისტორიული, ქართული სახელწოდებაა ორჯუბაშქოი. ↑ Başköy Köyü (თურქული). დაარქივებულია ორიგინალიდან — 5 Mart 2015. ციტირების თარიღი: 4 Haziran 2014. ↑ Artvin Arhavi Başköy Köy Nüfusu (თურქული). დაარქივებულია ორიგინალიდან — 7 Ağustos 2019. ციტირების თარიღი: 5 Şubat 2020. ↑ Taner Artvinli, Artvin Yer Adları Sözlüğü, İstanbul, 2013, s. 214, ISBN 978-605-5708-85-6.